Задача I. БДЖ

След дълги дебати и съвети управителите на БДЖ стигнали до съгласие да разрешат известния проблем на всички – ако не си купите билет от спирка различна от тази с началната нямате право на запазено място. Вече щяло да се продават билети на всички, като във влака ще има места за всички заплатили за билет. Малко преди влакът да пристигне на спирката продажбата на билети се спирала. След като той пристигнел, към него се прикачвали нови вагони или разкачвали стари, ако не са нужни вече, по такъв начин, че **броят вагони** във всеки един момент от пътуването **да е минимален**, но все пак **всички** пътници **да имат места**. Тук идва и вашият ред. Броят места в един вагон е 64. Пътниците били разделени на групи. Всички пътници от една група се качвали на спирка **Хi** и слизали на спирка **Уi**.Намерете какъв е максималният брой вагони, които влакът би имал в някой момент от пътуването.

### Вход:

На първия ред от входния файл **bdz.in** въвеждаме единствено число **N, M** съответно броят спирки и броят групи от пътници.   
Следват **М** реда с по три числа съответно броят пътници от дадената група, спирката **Х,** на която ще се качат и спирката **У**, на която ще слязат.

### Изход:

На единствения ред в изходния файл **bdz.out** трябва да отпечатате намерената максимална стойност.

### Ограничения:

0 < **N** <= 100

0 < **М** <= 100

0 <= брой пътници, в една група <= 300

*Ограничението за време на изпълнение на програмата е 1 секундa.*

### Примери:

|  |  |  |
| --- | --- | --- |
| № | **bdz.in** | **bdz.out** |
| 1. | **5 4**  **20 1 2**  **40 1 5**  **30 3 4**  **40 4 5** | **2** |
| 2. | **4 2**  **100 1 2**  **200 3 4** | **4** |

### Пояснение на примерите:

В първия пример на първата спирка се качват 20 човека, които ще слязат на спирка 2. Също така се качват други 40, които ще слязат на спирка 5. Т.е. между спирки 1 и 2 влака ще има 60 пътника и му е необходим само един вагон. На спирка 2 никой не се качва, единствено слизат 20-те, които първи се бяха качили. Така между спирки 2 и 3 влака има 40 пътника и отново е съставен от 1 вагон. На спирка 3 се качват 30, които ще слязат на спирка 4. Между спирките 3 и 4 той има 30 + 40 = 70 пътника. Необходими са му два вагона. На следващата спирка 30-те пътника слизат и се качват нови 40. Така между спирки 4 и 5 влака има 80 пътника и е съставен от 2 вагона. Следователно максималния брой вагони, който той би имал по-време на пътуването е 2.